Document ID: 32003D0467

32003D0467
L 156/74
SLUŽBENI LIST EUROPSKE UNIJE
ODLUKA KOMISIJE
od 23. lipnja 2003.
o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda
(priopćena pod brojem dokumenta C(2003) 1925)
(Tekst značajan za EGP)
(2003/467/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama (1) unutar Zajednice, kako je zadnje izmijenjena Uredbom Komisije (EZ) br. 1226/2002 (2), a posebno njezin Prilog A odjeljak I. točku 4., Prilog A odjeljak II. točku 7. i Prilog D odjeljak I. točku E,
budući da:
(1)
Direktivom 64/432/EEZ predviđa se da se države članice ili njihovi dijelovi ili područja mogu službeno proglasiti slobodnima od tuberkuloze, bruceloze i enzootske leukoze goveda uz poštivanje određenih uvjeta iz navedene Direktive.
(2)
Odlukom Komisije 1999/467/EZ (3), kako je zadnje izmijenjena Odlukom 2001/26/EZ (4), uspostavljen je za neke države članice i područja država članica službeni status države i područja slobodnog od tuberkuloze u pogledu stada goveda.
(3)
Odlukom Komisije 1999/466/EZ (5), kako je zadnje izmijenjena Odlukom 2003/164/EEZ (6), uspostavljen je za neke države članice i područja država članica službeni status države i područja slobodnog od bruceloze u pogledu stada goveda.
(4)
Odlukom Komisije 1999/465/EZ (7), kako je zadnje izmijenjena Odlukom 2003/177/EEZ (8), uspostavljen je za neke države članice i područja država članica službeni status države i područja slobodnog od enzootske leukoze goveda.
(5)
Belgija, u pogledu svog državnog područja, i Italija, u pogledu pokrajina Ascoli Piceno, Bergamo, Lecco i Sondrio, podnijele su Komisiji dokumentaciju kojom potvrđuju usuglašenost sa svim uvjetima predviđenim u Direktivi 64/432/EEZ, kako bi se državno područje Belgije i ovih talijanskih pokrajina moglo službeno proglasiti slobodnim od tuberkuloze u pogledu stada goveda.
(6)
Belgija, u pogledu svog državnog područja, i Italija, u pogledu regije Sardinije i pokrajina Ascoli Piceno, Bergamo, Como, Lecco, Mantova, Sondrio, Trento i Varese, podnijele su Komisiji dokumentaciju kojom potvrđuju usuglašenost sa svim uvjetima predviđenim u Direktivi 64/432/EEZ, kako bi se državno područje Belgije i ovih talijanskih pokrajina moglo službeno proglasiti slobodnim od bruceloze u pogledu stada goveda.
(7)
Italija je podnijela Komisiji dokumentaciju koja potvrđuje usuglašenost sa svim uvjetima koje predviđa Direktiva 64/432/EEZ u pogledu pokrajina Ascoli Piceno, Bergamo, Brescia, Como, Lecco, Mantova, Sondrio i Varese kako bi se ovim pokrajinama mogao službeno priznati status područja slobodnog od enzootske leukoze goveda.
(8)
Zbog jasnoće, popisi država članica i regija država članica koje su službeno proglašene slobodnima od tuberkuloze, bruceloze i enzootske leukoze goveda u pogledu stada goveda trebali bi se navesti u istom aktu. U skladu s time, odluke 1999/467/EEZ, 1999/466/EEZ i 1999/465/EEZ trebalo bi staviti izvan snage.
(9)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Države članice i regije država članica službeno slobodne od tuberkuloze
1. Države članice navedene u poglavlju 1. Priloga I. službeno su proglašene slobodnim od tuberkuloze u pogledu stada goveda.
2. Regije država članica navedene u poglavlju 2. Priloga I. službeno su proglašene slobodnim od tuberkuloze u pogledu stada goveda.
Članak 2.
Države članice i regije država članica službeno slobodne od bruceloze
1. Države članice navedene u poglavlju 1. Priloga II. službeno su proglašene slobodnim od bruceloze u pogledu stada goveda.
2. Regije država članica navedene u poglavlju 2. Priloga II. službeno su proglašene slobodnim od bruceloze u pogledu stada goveda.
Članak 3.
Države članice i regije država članica službeno slobodne od enzootske leukoze goveda
1. Države članice navedene u poglavlju 1. Priloga III. službeno su proglašene slobodnim od enzootske leukoze goveda.
2. Regije država članica navedene u poglavlju 2. Priloga III. službeno su proglašene slobodnim od enzootske leukoze goveda.
Članak 4.
Stavljanje izvan snage
Odluke 1999/465/EZ, 1999/466/EZ i 1999/467/EZ stavljaju se izvan snage.
Članak 5.
Adresati
Ova je Odluka upućena državama članicama.
Sastavljeno u Bruxellesu 23. lipnja 2003.

Labels: 0
18
6